Document ID: /roh_data/filtered/swiss_laws_in_ROH.jsonl.gz/397

933.100

Ordinaziun executiva tar la lescha federala davart credits da consum (OEtLCC)

dals 21-02-2006 (versiun dals 01-04-2006)

sa basond sin ils art. 39 e 40 da la lescha federala davart credits da consum (LCC) 1), sin   ils   art. 4 ss.   da   l'ordinaziun   tar   la   lescha   federala   davart   credits   da   consum (OLCC)2) sco er sin l'art. 45 al. 1 da la constituziun chantunala (CC)3)

relaschada da la regenza ils 21 da favrer 2006

Uffizi cumpetent

Art.  1 1 L'execuziun dal dretg federal è chaussa da l'uffizi chantunal per industria, mastergn e lavur (UCIML).

Permissiun

Art.  2 1 La concessiun e l'intermediaziun da credits da consum è suttamessa – a norma dal dretg federal – a l'obligaziun da dumandar ina permissiun.

Dumonda

Art.  3 1 La dumonda da permissiun per conceder u per intermediar credits da consum sto vegnir inoltrada a l'uffizi cumpetent avant che cumenzar cun l'activitad.

Art.  4

Indicaziuns ed agiuntas tar las dumondas 1. persunas natiralas

1 La dumonda sto cuntegnair las suandantas indicaziuns:

a)

b)

c)

d)

e)

num e prenum, eventualmain num da naschientscha;

data da naschientscha;

lieu d'origin respectivamain naziunalitad tar petentas estras e tar petents esters;

adressa da domicil ed eventualmain domicil da fatschenta;

activitad intenziunada: concessiunaria u intermediatura da credits.

1) CS 221.214.1 2) CS 221.214.11 3) DG 110.100 * tabellas da las modificaziuns a la fin dal relasch

1

933.100

2 A la dumonda ston vegnir agiuntads ils suandants documents:

a)

carta d'identitad u passaport en furma d'ina copia. Tar petentas estras e tar petents esters cun domicil en Svizra la copia da la legitimaziun da persunas estras u da la permissiun da la polizia da persunas estras;

extract dal register penal;

extract dal register da scussiun (almain dals ultims 2 onns avant avair fatg la dumonda);

cumprova che las premissas per la permissiun tenor dretg federal 4)  èn avant maun.

b)

c)

d)

2. Persunas giuridicas Art.  5 1 La dumonda sto cuntegnair las suandantas indicaziuns:

a)

b)

c)

d)

2 A la dumonda ston vegnir agiuntads ils suandants documents:

a)

firma;

sedia;

activitad intenziunada: concessiunaria u intermediatura da credits;

persunas responsablas per conceder u per intermediar credits.

extract dal register penal da tut las persunas responsablas per conceder u per intermediar credits;

extract dal register da commerzi;

extract dal register da scussiun (almain dals ultims 2 onns avant avair fatg la dumonda);

cumprova che las premissas per conceder la permissiun tenor dretg federal5) èn avant maun.

b)

c)

d)

Obligaziun da dar infurmaziuns

Art.  6 1 Tgi ch'è suttamess a l'obligaziun da dumandar ina permissiun sto – sin dumonda – dar infurmaziuns e laschar prender invista als organs cumpetents dals documents da la contabilitad commerziala.

Obligaziun d'annunzia

Art.  7 1 Persunas giuridicas ch'èn suttamessas a l'obligaziun da dumandar ina permissiun ston   annunziar   a   l'uffizi   l'entrada   e   l'extrada   da   las   persunas   responsablas   per conceder u per intermediar credits.

Publicaziun

Art.  8 1 La concessiun, la limitaziun temporala e la retratga da la permissiun ston vegnir publitgadas da l'uffizi cumpetent en il fegl uffizial dal chantun.

4) art. 5 ss. OLCC 5) art. 5 ss. OLCC

2

933.100

Taxas

Art.  9 1 Per   dar   la   permissiun   da   conceder   u   d'intermediar   credits   da   consum   vegn incassada ina taxa da 1000 fin 2000 francs.

Termin transitoric

Art.  10 1 Persunas giuridicas e natiralas cun sedia u cun domicil en il chantun Grischun che han intermedià u concedì credits da consum gia avant l'entrada en vigur da questa ordinaziun e ch'èn suttamessas a l'obligaziun da dumandar ina permissiun tenor la lescha federala davart credits da consum6) ston inoltrar fin il pli tard ils 31 da fanadur 2006 ina dumonda da dar ina permissiun u ston cumprovar ch'ellas possedan gia ina tala permissiun.

Art.  11 1 Questa ordinaziun entra en vigur il 1. d'avrigl 2006.

Entrada en vigur

6) CS 221.214.1

3

933.100

Tabella da las modificaziuns - tenor conclus

Conclus 21-02-2006

Entrada en vigur 01-04-2006

Element relasch

Modificaziun emprima versiun

Publicaziun en la CUL 
4

933.100

Tabella da las modificaziuns - tenor element

Element relasch

Conclus 21-02-2006

Entrada en vigur 01-04-2006

Modificaziun emprima versiun

Publicaziun en la CUL 
5